Spilleren skal kontrollere Zero, og blir ledsaget av opptil to følgesvenner. Under angrep på forskjellige motstandere kan Zero midlertidig gå inn i Intoner-modus, en hyperaktiv tilstand som gjør spilleren i stand til å bevege seg raskt og gjøre større skader på motstanderne - samtidig som man er immun mot fiendtlige angrep. Etter hvert som Zero når høyere nivå blir våpen kraftigere, og man får tilgang til flere forskjellige våpen etter hvert som spillet skrider frem. Underveis kan Zero også samle gjenstander fra kister eller falne motstandere som kan brukes til å skaffe penger for å kjøpe eliksirer eller flere våpen. For kamper i luften bestiger Zero en drage kalt Mikhail, som kan puste ild mot motstandere på bakken eller i luften.